《甲戌郊祀斋居落齿有作正月十二日再落一齿用前韵亦斋居也》
明代·顾清

痴人老犹童，览镜思妍媚。摘白整冠巾，谓老真可讳。

不知齿牙整，还复可留滞。忆昨尔初生，玉白铦锋利。

相从能几何，竟作铅刀废。得非本根拨，无乃言语累。

初危冀犹安，凛凛忧尔坠。及兹两决绝，忽若还重寄。

投非东窗梭，去作下坂骥。从兹慎语笑，至理得深契。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。